
(Posebni zakonodajni postopek – ponovno posvetovanje – prenovitev)
Evropski parlament,
–	ob upoštevanju osnutka Sveta (09789/2024),
–	ob upoštevanju predloga Komisije Svetu (COM(2021)0732),
–	ob upoštevanju svojega stališča z dne 14. februarja 2023[footnoteRef:1], [1:  	UL C 283, 11.8.2023, str. 76.] 

–	ob upoštevanju člena 22(2) Pogodbe o delovanju Evropske unije, na podlagi katerega se je Svet znova posvetoval s Parlamentom (C10-0001/2024),
–	ob upoštevanju Medinstitucionalnega sporazuma z dne 28. novembra 2001 o bolj razčlenjenem pristopu k tehniki prenavljanja pravnih aktov[footnoteRef:2], [2:  	UL C 77, 28.3.2002, str. 1.] 

–	ob upoštevanju pisma Odbora za pravne zadeve z dne 8. novembra 2022, naslovljenega na Odbor za ustavne zadeve v skladu s členom 113(3) Poslovnika,
–	ob upoštevanju členov 113. 84 in 86 Poslovnika,
–	ob upoštevanju pisma Odbora za državljanske svoboščine, pravosodje in notranje zadeve,
–	ob upoštevanju poročila Odbora za ustavne zadeve (A10‑0090/2025),
A.	ker po mnenju posvetovalne delovne skupine pravnih služb Evropskega parlamenta, Sveta in Komisije predlog Komisije ne predvideva bistvenih sprememb, razen tistih, ki so v njem opredeljene kot take, in ker je ta predlog, kar zadeva kodifikacijo nespremenjenih določb prejšnjih obstoječih besedil skupaj z njihovimi spremembami, zgolj kodifikacija obstoječih besedil brez vsebinskih sprememb;
1.	odobri osnutek Sveta, kakor je bil prilagojen v skladu s priporočili posvetovalne delovne skupine pravnih služb Evropskega parlamenta, Sveta in Komisije;
2.	globoko obžaluje, da je Svet sicer formalno ravnal v skladu členom 22(2) PDEU, vendar ni smiselno obravnaval vsebine mnenja Parlamenta; želi poudariti, da je ta praksa značilna za širši trend zadnjih let, pri katerem Svet in Evropski svet ne želita konstruktivno in v dobri veri sodelovati pri številnih tekočih posebnih zakonodajnih postopkih; opozarja na priporočila iz svojega poročila z dne 13. decembra 2023 ter ponovno poziva Svet in Evropski svet, naj konstruktivno sodelujeta pri iskanju političnih rešitev, ki bodo v interesu evropskih državljanov;
3.	poziva Svet, naj obvesti Parlament, če namerava odstopiti od besedila, ki ga je Parlament odobril;
4.	poziva Svet, naj se ponovno posvetuje s Parlamentom, če namerava bistveno spremeniti svoj osnutek;
5.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

